****



**Educație pentru Valori și Atitudini în Europa Incluzivă**

**2019-1-BE02-KA201-060238**

|  |  |
| --- | --- |
| Subiect | MULTICULTURALITATEA |
| Imagine | Imagine din cadrul competiției Diferiți , dar împreună din județul Cluj: https://blog.worldvision.ro/diferiti-dar-impreuna/ |
| Titlu | **Nu suntem la fel, dar suntem egali** |
| Detalii: | **Scop** :  Această lecție se adresează elevilor de clasa a VI-a , urmărind conștientizarea dimensiunii interculturală a fiecărei personalități. Lecția își propune să discute despre multiculturalitate, din perspectiva diferențelor etnice sau de rasă, stimulând reflecția și favorizând toleranța între oameni și grupurile care conviețuiesc.  **Obiective:**  **La sfârșitul lecției, elevii vor fi capabili să:**   * Să descrie conceptele de minoritate, minoritate națională, multiculturalism ; * Să dobândească respect faţă de diversele culturi; * Să utilizeze cunoştinţele referitoare la drepturile copilului studiate; * Să dezvolte abilităţi de comunicare ; * Să aducă argumente în favoarea egalității în drepturi dar și îndatoriri între diferite comunități culturale, sau între majoritate și minorități;   **Vocabular relevant:**   * Minoritate, cultură, multiculturalitate   **MULTICULTURALÍSM** s. n.Coexistență a mai multor culturi diferite, într-o societate etc. – Din engl. multiculturalism. Sursa: DEX '09 (2009) adăugată de LauraGellner  **Referințe : minoritate- minoritate națională**  Sursa [Dex text: minoritate nationala, dex.ro](https://www.dex.ro/text/minoritate+nationala) |
| Cum să folosești această lecție: | **Activități:**  **1) Pregătirea lecției**  **Înainte de lecție**   * Durata lecției este de o oră. Elevii sunt obișnuiți cu lucrul pe grupe . Sunt pregătite mijloacele de învățare: fișe de lucru, videoclipuri.   **În timpul lecției**   * Prezentarea temei și a obiectivelor de învățare. * Prezentarea materialelor și resurselor web . * Distribuirea fișelor de lucru . * Propunerea principalelor metode de învățare: ascultarea poveștii , citirea fișelor de lucru, explorarea resurselor media și e-learning, explicații, discuții, prezentări.   **2) Activități de învățare**   * Captarea atenției se realizează prin urmărirea poveștii – *Diferiți, dar împreună din cartea* – Toți avem un talent – autori Brigitte Weninger și Eve Tharlet . Elevii urmăresc materialul și sunt încurajați să-și împărtășească impresiile despre poveste. * Profesorul anunță tema lecției , apoi explică termenii cheie . * Profesorul împarte elevii în grupe de 4 elevi. Fiecare grup îşi alege ca nume o personalitate culturală şi un numar de la 1 la 10. Elevilor din grupele cu număr par primesc o fișă de lucru ce conține poezia lui Nechita Stănescu: *Bunicul și cele patru rase* . Au de răspuns la următoarele întrebări :   1. Sunteţi de acord că toţi oamenii sunt egali, aşa cum reiese din poezie?   2. Dacă ar fi să alegi dintre un om negru şi unul alb, ce ai allege să fii şi de ce?   3. Dacă ar fi să trăieşti în mijlocul altor rase de oameni / minorităţi , ai accepta sau ţi-ar fi teamă de aceştia ?   4. Dacă ai fi medic, ai îngriji şi oameni din alte rase/ minorităţi ? * Elevii din grupele de lucru cu număr impar sunt solicitaţi să citească textul scris de un Anonim:   Când m-am născut / Eram negru /Când am crescut /Am rămas tot negru  Când mi-e frig /Sunt negru /Când mi-e rau /Sunt negru /Când mi-e cald /Sunt negru  Când mor /Sunt tot negru.  Când Tu te-ai născut /Erai roz /Când ai crescut /Ai devenit alb  Când ţi-e frig /Te albăstreşti /Când ţi-e rău /Te-nvineţeşti  Când ţi-e cald /Te-nroşesti /Te-nverzeşti. /Când mori  Şi, totuşi, /Ai îndrăzneala /Să-mi spui /Că eu sunt DE CULOARE.  ANOMIM   * Elevii au de răspuns la următoarele întrebări :  1. Încearcă să înlocuieşti, în prima strofă, nonculoarea neagră cu culorile care ţi se potrivesc în stările menţionate ( alte culori decât cele din strofa a II a ) 2. De ce este îndrăzneală să afirmi că deşi eşti negru, eşti “ de culoare”? 3. Când eşti copil eşti alb ( pur, inocent, sensibil ) sau negru ( gol, neştiutor ) ? 4. Defectele se pot transforma în calităţi ? Albul poate deveni negru şi viceversa? Argumentaţi-vă părerea.  * Elevii lucrează la fișele lor (citire, evidențiere, adnotare) sub supravegherea profesorului, apoi își prezintă opiniile și discută concluziile;   Elevii din fiecare grup se gândesc ce soluţii ar propune personalitatea pe care şi-au ales-o pentru convieţuirea în armonie a oamenilor din diferite rase/ etnii/minorităţi într-o ţară imaginară . Liderii din fiecare grup vor afişa răspunsurile lor şi le vor prezenta pe rând.  Se dezbat ideile, soluţiile . Afişele rămân în clasă până la ora următoare.  **3) Asigurarea retenției și transferului**   * Elevii vor fi încurajați să studieze materialele suplimentare de lectură și considere înscrierea la cursurile digitale VAEIE;   Profesorul propune elevilor ca temă pentru acasă **să scrie o poezie cu 2 strofe pornind de la cuvintele : prietenie, tărâm, zig-zag, dans, ritm, alb, negru.** |
| Resurse: | 1. **Materiale media (stimul de învățare)**   **Diferiți dar împreună de pe yotube**  [Toti avem un talent - Diferiti dar impreuna - Povesti scurte pentru copii - YouTube](https://www.youtube.com/watch?v=FYkrv3LP03Q)    Bunicul și cele patru rase – Nechita Stănescu – de pe scritub - [BUNICUL SI CELE PATRU RASE NICHITA STANESCU (scritub.com)](https://www.scritub.com/literatura-romana/poezii/BUNICUL-SI-CELE-PATRU-RASE-NIC42884.php)  **2) Materiale de lectură (resurse de învățare)**  Brigitte Weninger și Eve Tharlet - Toți avem un talent  **3) Lecturi suplimentare și alte resurse digitale:**     * VAEIE OOC-Module, Multiculturalitate, * [Multiculturality – VAEIE](https://vaeie.eu/en/forums/forum/multiculturality/) * [Texte despre toleranță. Scurte povestiri cu valoare educativă (clasamea.eu)](https://clasamea.eu/texte-despre-toleranta/)   **4) Planșe de hârtie, markere, smartphone-uri, proiector** |
| Categorie | Interschimbabil (sala de clasă / online / e-learning) |
| Grupul țintă principal | 12-13 ani / elevi de gimnaziu |
| Materii înrudite: | Educație pentru cetățenie, Studii europene,Științe socio-umane, Dirigenție |

*Această publicație a fost creată cu sprijinul financiar al Uniunii Europene prin Programul Erasmus+. Acesta reflectă doar punctul de vedere al autorului, iar Agenția Națională și Comisia Europeană nu sunt responsabile pentru nicio utilizare care poate fi făcută a informațiilor pe care le conține.*

**Material propus de profesor Constantin Carmen**